CELEX: 32020D0563
Language: mt
Date: 2020-04-23 00:00:00
Title: Deċiżjoni tal-Kunsill (PESK) 2020/563 tat-23 ta’ April 2020 li temenda d-Deċiżjoni 2013/184/PESK dwar il-miżuri restrittivi kontra l-Myanmar/Burma

24.4.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 130/25
               
            
         DEĊIŻJONI TAL-KUNSILL (PESK) 2020/563
         tat-23 ta’ April 2020
         li temenda d-Deċiżjoni 2013/184/PESK dwar il-miżuri restrittivi kontra l-Myanmar/Burma
         Il-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fit-22 ta’ April 2013, il-Kunsill adotta d-Deċiżjoni 2013/184/PESK (1), dwar il-miżuri restrittivi kontra l-Myanmar/Burma.
                  
               
                     (2)
                  
                  
                     Abbażi ta’ rieżami tad-Deċiżjoni 2013/184/PESK, jenħtieġ li l-miżuri restrittivi jiġġeddu sat-30 ta’ April 2021.
                  
               
                     (3)
                  
                  
                     Ġiet riċevuta informazzjoni aġġornata għal entrata waħda.
                  
               
                     (4)
                  
                  
                     Għalhekk, jenħtieġ li d-Deċiżjoni 2013/184/PESK tiġi emendata skont dan,
                  
               ADOTTA DIN ID-DEĊIŻJONI:
         
            
               Artikolu
               1
            
            Id-Deċiżjoni 2013/184/PESK hija emendata kif ġej:
            
                        (1)
                     
                     
                        l-Artikolu 12 huwa sostitwit b’dan li ġej:
                        
                           “Artikolu 12
                           Din id-Deċiżjoni għandha tapplika sat-30 ta’ April 2021. Għandha tinżamm taħt rieżami kostanti. Għandha tiġi mġedda, jew emendata kif adatt, jekk il-Kunsill iqis li l-objettivi tagħha ma jkunux intlaħqu.”;
                        
                     
                  
                        (2)
                     
                     
                        l-Anness huwa emendat kif stabbilit fl-Anness għal din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-23 ta’ April 2020.
            
               
                  Għall-Kunsill
               
               
                  Il-President
               
               G. GRLIĆ RADMAN
            
         
         
            (1)  Id-Deċiżjoni tal-Kunsill 2013/184/PESK tat-22 ta’ April 2013 dwar il-miżuri restrittivi kontra l-Mjanmar/Burma u li tħassar id-Deċiżjoni 2010/232/PESK (ĠU L 111, 23.4.2013, p. 75).
      
      
         
            ANNESS
            L-entrata 3 fil-lista ta’ persuni u entitajiet stabbilita fl-Anness għad-Deċiżjoni 2013/184/PESK hija sostitwita bl-entrata li ġejja:
            
               
                            
                        
                        
                           Isem
                        
                        
                           Informazzjoni ta’ identifikazzjoni
                        
                        
                           Raġunijiet
                        
                        
                           Data tal-inklużjoni fil-lista
                        
                     
                           “3.
                        
                        
                           Than Oo
                        
                        
                           Data tat-twelid: 12 ta’ Ottubru 1973
                           Sess: raġel
                           Numru ta’ identifikazzjoni militari: BC 25723
                        
                        
                           Il-Brigadier Ġeneral Than Oo kien il-Kmandant tad-Diviżjoni 99 tal-Infanterija Ħafifa tal-Forzi Armati tal-Myanmar (Tatmadaw) sa Mejju 2018. F’dak il-kuntest, hu responsabbli għall-atroċitajiet u l-ksur serju tad-drittijiet tal-bniedem imwettqa kontra l-popolazzjoni Rohingya fl-Istat ta’ Rakhine fit-tieni nofs tal-2017 mid-Diviżjoni 99 tal-Infanterija Ħafifa. Dawn jinkludu qtil illegali, vjolenza sesswali u l-ħruq sistematiku ta’ djar u bini tar-Rohingya.
                        
                        
                           25.6.2018”